Ďurčekovský potok

Ďurčekovský potok je vodný tok v Strážovských vrchoch na území okresu Prievidza. Je to ľavostranný prítok rieky Nitrica s dĺžkou približne 3 km a je tokom V. rádu. 

 Priebeh toku 
Potok pramení v strednej časti Strážovských vrchov, v geomorfologickom podcelku Zliechovská hornatina, na juhovýchodných svahoch Suchej hory (), v nadmorskej výške približne  Od prameňa na okraji lesného pásma v blízkosti osady Hírešovci a Ďurčekovci tečie južným smerom. Preteká západným úpätím Javorinky () okolo samoty Petelúsovci a pokračuje zalesneným údolím, zovretým dvojicou hrebeňov. Východné svahy tvorí úpätie ďalšej,  vysokej Javorinky. Potok v tejto časti nemá významnejšie prítoky a na dolnom toku opúšťa súvislý les. Vteká do geomorfologickej časti Belianska kotlina, kde vedie západným okrajom osady Rusnákovci. Následne vteká do Valaskej Belej a jej časti Stanáková, kde križuje hlavnú cestu II/574 a následne sa v nadmorskej výške približne  ľavostranne vlieva do rieky Nitrica. Potok patrí do širšieho povodia rieky Váh. 

Potok pramení a preteká iba katastrálnym územím obce Valaská Belá v okrese Prievidza v Trenčianskom kraji.

 Referencie 

 Pozri aj 
 Zoznam vodných tokov v povodí Nitry
 Strážovské vrchy, Zliechovská hornatina, Belianska kotlina

 Externé odkazy 
 Poloha na turistickej mape

Kategória:Potoky na Slovensku
Kategória:Vodné toky v Strážovských vrchoch
Kategória:Povodie Nitry
Kategória:Vodné toky v okrese Prievidza
Kategória:Valaská Belá